Богуславский Петарбухе хаам бора: «Шемал схьакхачарца доьзна, ас хаийтира и вог1уш хилар Турцин уггар лакхарчу, Сийлахьчу визирана нохчочунна Шевкет Махьмуд-Пашина. Туркойн 1едале цу хьокъехь оха х1умма а хаийтина дацара». Шемал веаний хиъча Султан 1абдул-1азиза и ша волче кхайкхира. Цкъа хьалха пайтонахь, т1аккха Босфор т1ехула имам паччахьан двореце вигира. Лараме хьешан сийнна шат1лакъ дайтира. Султанан г1аролан куьйгалхо хиллачу черказийчо Шапи Шарип Асмана дуьйцура: «Шемил гича, со вог1авеллачохь висира. И сан деда, да, уггар майра черказий т1еэцна волу турпалхо вара (Хетарехь Махьмат-Мирзи к1ента к1ант ву х1ара) .